UDKAST 25. MAJ 2026
Det vil i de fleste voldgiftssager være hensigtsmæssigt, at parterne og voldgiftsretten fastlægger nærmere regler for voldgiftsprocessen med henblik på at sikre en forudsigelig, effektiv og balanceret behandling af sagen. 
Nedenfor følger et forslag til, hvordan sådanne regler kan formuleres i en dansk voldgiftssag. Forslaget er tænkt som inspiration til og udvikling af en ”bedste praksis” i dansk voldgiftsret. Forslaget både kan og bør tilpasses den enkelte sag, herunder i forhold til parternes ønsker og forventninger. I slutningen af dokumentet er oplistet yderligere emner, som parterne og voldgiftsretten kan overveje at regulere i den konkrete sag.
Det er ofte hensigtsmæssigt, at et udkast fremsendes til parterne forud for det første forberedende møde, således at parterne har mulighed for at drøftet udkastet sammen inden det forberedende møde, og således at drøftelserne ved mødet kan tage udgangspunkt heri.

VOLDGIFT I HENHOLD TIL PARTERNES AFTALE (HVIS DIA-SAG: OG DET DANSKE VOLDGIFTSINSTITUTS REGLER)

Det forberedende møde (hvis DIA-sag; i henhold til § 32 i Regler for behandling af voldgiftssager dateret 13. april 2021) blev afholdt virtuelt den (dato) kl. ( ). I mødet deltog ( ) som repræsentant(er) for Klager og ( ) som repræsentant(er) for Indklagede samt voldgiftsdommerne ( ), ( ) og ( ). 
På det forberedende møde blev drøftet og aftalt følgende:
[bookmark: _Toc223552712]Parterne og Voldgiftsretten
[bookmark: _Toc223552713]Klager
Klager i denne sag er:
Navn:
CVR.nr.: ( ) - er (ikke) momsregistreret
Adresse:
Tlf.: 
E-mail:
Klager er repræsenteret af:
Advokat, navn:
Adresse:
Tlf. 
E-mail: 

(Angivelse af evt. yderligere klagere)
[bookmark: _Toc223552714]Indklagede
Indklagede i denne sag er ( ):
Navn:
CVR.nr.: ( ) - er (ikke) momsregistreret
Adresse:
Tlf.: 
E-mail:
Indklagede er repræsenteret af ( ):
Advokat, navn:
Adresse:
Tlf. 
E-mail: 

(Angivelse af evt. yderligere indklagede)
[bookmark: _Toc223552715]Voldgiftsretten
Voldgiftsretten består af:
( ), udpeget af Klager
( ), udpeget af Indklagede
( ), der er formand for Voldgiftsretten (valgt/udpeget) af ( ).
[bookmark: _Toc223552716]Erklæring om accept, upartiskhed og uafhængighed for Voldgiftsretten
Parterne har ikke fremsat bemærkninger til voldgiftsdommernes erklæringer om accept, upartiskhed og uafhængighed. Ved det forberedende møde bekræftede voldgiftsdommerne og Parterne, at de ikke er bekendt med omstændigheder, der kan påvirke udpegningen, upartiskheden eller uafhængigheden af Voldgiftsretten. 
Parterne er enige om, at Voldgiftsretten er nedsat i overensstemmelse med voldgiftsaftalen og (hvis DIA-sag; samt Det Danske Voldgiftsinstituts gældende ”Regler for behandling af voldgiftssager”samt) voldgiftsloven.
[bookmark: _Toc223552717][bookmark: _Hlk43903127]Voldgiftsaftalen 
[bookmark: _Toc223552718]Voldgiftsaftalen og gældende processuelle regler
Voldgiftsretten afleder sin kompetence af Parternes voldgiftsaftale, som er indeholdt i  ( ), og hvoraf fremgår følgende:
(Citat af voldgiftsklausulen)
Voldgiftssagen skal herefter gennemføres i overensstemmelse med Parternes aftaler og voldgiftsloven (hvis DIA-sag; samt Det Danske Voldgiftsinstituts gældende ”Regler for behandling af voldgiftssager”).
[bookmark: _Toc223552719]Voldgiftsrettens hjemsted
I henhold til Parternes aftale  er Voldgiftsrettens hjemsted (by). (Hvis DIA-sag; jf. Regler for behandling af voldgiftssager § 27)
[bookmark: _Toc223552720]Sprog
Voldgiftssproget er (dansk).
[bookmark: _Toc223552721]Lovvalg
I henhold til ( ) er Parternes aftale undergivet dansk ret, bortset fra danske internationale privatretlige regler, i det omfang sådanne regler vil føre til anvendelse af et andet lands ret.
[bookmark: _Toc223552722]Fortrolighed i voldgiftsbehandlingen
I henhold til ( ) skal Parterne iagttage fortrolighed. Følgende fremgår herom: 
(…)
[bookmark: _Toc223552723]Påstande og sagens tvistepunkter
Klager har nedlagt følgende påstand(e):
(…)
Indklagede har nedlagt følgende påstand(e):
(…)
Uden i øvrigt at præjudicere Parternes adgang til at fremføre deres sag vedrører tvisten  ifølge Parterne hovedsageligt ( ). 
Voldgiftsretten skal overordnet tage stilling til: 
[bookmark: _Toc223552724]Tidsplan og fristforlængelser
(Hvis DIA-sag: Der er enighed om, at 6-måneders-fristen i Regler for behandling af voldgiftssager § 39, stk. 1, så vidt muligt skal efterleves / som følge af sagens karakter og den påtænkte bevisførelse ikke kan overholdes.)
Parterne har godkendt den tidsplan for sagens behandling, der er gengivet i slutningen af denne protokol, og Parterne er enige om i videst mulige omfang at efterleve tidsplanen uden fristforlængelser. 
Voldgiftsretten kan dog forlænge aftalte eller fastsatte frister efter begrundet anmodning, der skal fremsættes i god tid før fristens udløb. Modparten skal i givet fald uden ophold og uopfordret meddele, om anmodningen kan tiltrædes, eller om der gøres indsigelser mod fristforlængelsen. Hvis indsigelse ikke er modtaget kl. 16 den følgende arbejdsdag, vil Voldgiftsretten formode, at der ikke er indvendinger.
Hvis en frist forlænges, kan Voldgiftsretten parallelforskyde alle senere frister tilsvarende, uden at anmodning herom er nødvendig. Formanden er af Voldgiftsretten bemyndiget til at forlænge fristerne med op til 4 uger fra den oprindelige frist.
[bookmark: _Toc223552725]Kommunikation mellem Voldgiftsretten og Parterne
Kommunikation mellem Voldgiftsretten og Parterne skal udelukkende finde sted via e-mail (hvis DIA-sag; med kopi til office@voldgiftsinstituttet.dk). Ex parte-kommunikation relateret til voldgiftssagen mellem én af Parterne og Voldgiftsretten eller medlemmer, der er udpeget, er ikke tilladt.

[bookmark: _Toc223552726]Skriftveksling
Parterne skal indgive deres skriftlige indlæg i overensstemmelse med den aftalte tidsplan for sagens behandling. Frem til forberedelsens afslutning forbeholder Parterne sig retten til en supplerende skriftveksling i forhold til det, som angivet i tidsplanen, idet Parterne dog skal bestræbe sig på så tidligt som muligt i processen at fremkomme med de påstande, anbringender og beviser mv., som påberåbes under sagen.
Skriftlige indlæg skal indgives pr. e-mail og i søgbart PDF-format til modparten og Voldgiftsrettens medlemmer (i DIA-sager; med kopi til office@voldgiftsinstituttet.dk). Efter modtagelsen af sådanne indlæg kvitterer Voldgiftsrettens formand for modtagelsen af det fremsendte materiale.  
En frist anses for overholdt, hvis et dokument er afsendt pr. e-mail inden midnat CET på den dag, hvor fristen udløber.
[bookmark: _Toc223552727]Bevisførelse
[bookmark: _Toc223552728]Regler for bevisoptagelse
Voldgiftsforeningens regler af 1. marts 2025 om bevisoptagelse i voldgiftssager (”Bevisoptagelsesreglerne”) anvendes som vejledende og ikke bindende supplement til voldgiftsloven (i DIA-sager; og Regler for behandling af voldgiftssager). 
[bookmark: _Toc223552729]Dokumentbeviser
Bilag (inkl. vidneerklæringer, sagkyndige erklæringer og støttebilag) skal indgives pr. e-mail i søgbart PDF-format / via en cloud-løsning / i et nærmere aftalt egnet elektronisk format. 
Alle dokumentbeviser skal fremlægges som bilag og opføres i en bilagsfortegnelse. Klagers og Indklagedes bilag skal nummereres/litreres fortløbende 1, 2, 3 osv. henholdsvis A, B, C osv. (Evt. supplerende regulering i tilfælde af flere parter?)
[bookmark: _Toc223552730]Fremlæggelse af dokumenter mv.
En Part kan anmode modparten om at fremlægge dokumenter og oplysninger mv. i overensstemmelse med Bevisoptagelsesreglerne. Parterne er enige om, at sådanne anmodninger skal fremsættes så tidligt som muligt under sagens forberedelse, og at en særskilt proces for fremlæggelse af dokumenter mv. ikke er nødvendig på det foreliggende grundlag. Voldgiftsretten vil behandle efterfølgende uenigheder om sådanne anmodninger i overensstemmelse med reglerne angivet i pkt. 9.1 ovenfor.
[bookmark: _Toc223552731]Vidner 
Med henblik på at effektivisere processen er Parterne enige om at gøre brug af skriftlige erklæringer fra vidner (og partsrepræsentanter). Sådanne erklæringer udarbejdes i overensstemmelse med reglerne angivet i pkt. 9.1 ovenfor og afgives i overensstemmelse med den aftalte tidsplan. 
Erklæringerne skal så vidt muligt dække de forhold, som vidnet har relevant viden om, idet indholdet af en skriftlig erklæring dog ikke afskærer vidnet fra under den mundtlige forhandling at uddybe eller supplere den skriftlige erklæring.
[bookmark: _Toc223552732]Sagkyndig bevisførelse
(Uden sagkyndig bevisførelse:) Parterne forventer ikke, at der vil være behov for sagkyndig bevisførelse i denne voldgiftssag, og tidsplanen indeholder derfor ingen frister for tilvejebringelse heraf, såsom fremlæggelse af eksperterklæringer fra partsudpegede eksperter (”egne eksperterklæringer”).
(Med sagkyndig bevisførelse:) Parterne (alternativt Klager/Indklagede) forventer at gøre brug af sagkyndig bevisførelse i form af erklæringer fra egne eksperter. For at sikre en effektiv proces herfor tilvejebringer hver af Parterne egne sagkyndige erklæringer, som skal indhentes i overensstemmelse med reglerne angivet i pkt. 9.1 ovenfor og fremlægges i overensstemmelse med den aftalte tidsplan. 
Er der herefter behov for indlevering af supplerende sagkyndige erklæringer, skal anmodning om fremlæggelse heraf fremkomme snarest muligt og således, at det aftalte tidspunkt for den mundtlige forhandling kan opretholdes.  Voldgiftsretten kan i særlige tilfælde dispensere herfra. 
Mundtlige forklaringer fra sagkyndige vidner sker i overensstemmelse med reglerne angivet i pkt. 9.1 ovenfor.
[bookmark: _Toc223552733]Dato for forberedelsens afslutning
Parterne har aftalt at fastsætte en dato for forberedelsens afslutning ("cut-off-dato") i overensstemmelse med tidsplanen. Efter denne dato kan nye påstande og anbringender ikke fremsættes, nye dokumenter (bortset fra støttebilag) ikke fremlægges, og yderligere partsrepræsentanter, vidner og eksperter ikke angives uden modpartens accept eller Voldgiftsrettens tilladelse. Fremkommer en part med sådant nyt procesmateriale tæt op til cut-off-datoen, kan Voldgiftsretten fastsætte en frist, inden for hvilken modparten kan imødegå det nye procesmateriale ("rebuttal cut-off-dato").
[bookmark: _Toc223552734]Mundtlig forhandling
[bookmark: _Toc223552735]Sted og rammer for den mundtlige forhandling
Parterne skal indsende deres fælles udkast til tidsplan for den mundtlige forhandling til Voldgiftsrettens gennemgang og godkendelse i overensstemmelse med tidsplanen for sagens behandling. Hvis Parterne ikke kan opnå enighed om et fælles udkast, kan hver part indsende sit eget udkast inden for samme frist, hvorefter Voldgiftsretten fastlægger tidsplanen for den mundtlige forhandling.
Ekstrakt, der udarbejdes af Klager i samarbejde med Indklagede, skal som udgangspunkt udarbejdes kronologisk og medtage Voldgiftsrettens protokoller, processkrifter, vidneerklæringer, sagkyndige erklæringer, bilag og foreliggende støttebilag, i det omfang en eller begge Parter anser sådant materiale for relevant. Ekstrakten skal indeholde indstregninger af relevante passager og indgives digitalt i et egnet søgbart format og i overensstemmelse med tidsplanen. Et fysisk eksemplar af ekstrakten skal tillige sendes til Voldgiftsrettens formand (evt. også til sidedommerne?) (og medbringes til den mundtlige forhandling til brug for afhøringerne?).
Parterne kan indlevere en fælles materialesamling eller hver sin materialesamling, der indgives digitalt i et egnet søgbart format og i overensstemmelse med tidsplanen.
Sammenfattende processkrifter skal indgives digitalt i overensstemmelse med tidsplanen (og må maksimalt være på (  ) normalsider).
Der afholdes forinden den mundtlige forhandling et virtuelt forberedende møde i overensstemmelse med tidsplanen mellem Voldgiftsretten og Parternes advokater med henblik på at afklare bl.a. udestående processuelle, administrative og logistiske spørgsmål forud for den mundtlige forhandling.
Den mundtlige forhandling afholdes på den eller de datoer, der er fastsat i tidsplanen, hos (   ).
Det påhviler Parterne i god tid forud for den mundtlige forhandling at indgå aftaler om lokaleleje, forplejning, evt. tolkebistand og tekniske hjælpemidler mv. 
Parterne kan gå ud fra, at Voldgiftsrettens medlemmer forud for den mundtlige forhandling har gennemgået ekstrakten og er velforberedte. En indledende præsentation af sagen består derfor i, at først Klager og herefter Indklagede får lejlighed til at præsentere og argumentere sagen, således som den respektive Part finder det relevant inden for den afsatte tid og med respekt af Voldgiftsrettens retningslinjer. Der gennemføres således ikke en forlæggelse af sagen, således som det sker i retssager.
Den mundtlige forhandling forventes afviklet som følger:
1. Kort mundtligt indlæg fra Klager;
1. Kort mundtligt indlæg fra Indklagede;
1. Afhøring af Klagers og herefter Indklagedes partsrepræsentant(er)
1. Afhøring af Klagers og herefter Indklagedes vidner;
1. Afhøring af Klagers og herefter Indklagedes sagkyndige vidner
1. Mundtlig afsluttende procedure fra Klager og herefter Indklagede.
[bookmark: _Toc120707550][bookmark: _Toc120707711][bookmark: _Toc223552737]Sagsomkostninger
Parterne skal indgive deres respektive opgørelser over omkostninger afholdt i forbindelse med sagens behandling. Opgørelsen skal vedlægges relevant dokumentation, som dog ikke behøver at omfatte specifikation af udført advokatarbejde, medmindre Voldgiftsretten anmoder herom. Parterne skal, i overensstemmelse med tidsplanen, have lejlighed til at fremkomme med bemærkninger til modpartens omkostningsopgørelse.
[bookmark: _Toc223552738]Sikkerhedsstillelse
Hver af Parterne har stillet en sikkerhed på DKK (  ), der er indbetalt til ( ). (Hvis DIA-sag: Det Danske Voldgiftsinstitut har oplyst Voldgiftsretten om, at depot for de anslåede omkostninger ved sagen er fastsat til DKK ( ) med tillæg af registreringsgebyr på DKK 9.700. Sikkerhedsstillelsen er fastsat foreløbigt og skønsmæssigt og kan senere under sagen forhøjes.)
[bookmark: _Toc223552739]Øvrige processuelle forhold
Voldgiftsretten kan efter at have hørt Parterne træffe afgørelse om processuelle forhold, som ikke er reguleret af Parternes aftaler eller nærværende protokol.
[bookmark: _Toc223552740]Databehandling
Voldgiftsretten vil behandle personoplysninger i overensstemmelse med EU’s generelle forordning om databeskyttelse (2016/679; “GDPR”).
Parterne er enige om, at Voldgiftsretten kan behandle personoplysninger i denne voldgiftssag i henhold til artikel 6, stk. 1, litra c og e, og artikel 9, stk. 2, litra f, jf. artikel 6, stk. 1, litra c og e, i Databeskyttelsesforordningen samt § 8, stk. 3, 2. punktum og § 11, stk. 2, nr. 4, jf. § 7, stk. 1 i databeskyttelsesloven, jf. art. 9, stk. 2 litra f i Databeskyttelsesforordningen. Parterne videregiver sådanne oplysninger til Voldgiftsretten i det omfang, det er nødvendigt og relevant for at sætte Voldgiftsretten i stand til at afgøre de spørgsmål, der er indbragt for den og gennemføre voldgiftsprocessen, der kontrolleres af Voldgiftsretten. Oplysningerne - der primært af erhvervsrelaterede - offentliggøres ikke.
Parterne forpligter sig til at sikre efterlevelse af GDPR i forhold til de personoplysninger og personer, der er involveret i voldgiftsprocessen. 

(Sted), (Dato)

_________________________

(Formand), på vegne af Voldgiftsretten
Tidsplan for sagens behandling
	Dato
	
	Ansvarlig

	
	Replik (eller evt. supplerende klageskrift og svarskrift vedrørende modkrav)
	Klager

	
	Duplik (eller fuldstændigt svarskrift)
	Indklagede

	
	(Replik eller supplerende processkrift)
	Klager

	
	(Duplik eller supplerende processkrift)
	Indklagede

	
	Indlevering af skriftlige vidneerklæringer 
	Parterne

	
	(Evt. indlevering af sagkyndige rapporter)
	Parterne

	
	
	

	
	Forberedelsens afslutning (cut-off- og evt. rebuttal cut-off-dato)
	

	
	[bookmark: OpenAt]Udkast til tidsplan for den mundtlige forhandling
	Parterne

	
	Forberedende virtuelt møde
	Parterne og Voldgiftsretten

	
	Indlevering af ekstrakt / materialesamling(er) / støttebilag
	Klager / Parterne

	
	Sammenfattende processkrifter
	Parterne

	
	Mundtlig forhandling
	

	
	Opgørelser over sagsomkostninger
	Parterne

	
	Bemærkninger til opgørelser over sagsomkostninger
	Parterne

	
	(Hvis DIA-sag: Kendelsesudkast indsendt til Det Danske Voldgiftsinstituts sekretariat)
	Voldgiftsretten

	
	Kendelse
	Voldgiftsretten




YDERLIGERE EMNER, SOM VOLDGIFTSRETTEN KAN OVERVEJE AT REGULERE I PROTOKOL NR. 1:
· Optagelse af forberedende møder, evt. således at lydfil - med respekt af GDPR - deles med parternes advokater.
· Udpegning af en sekretær for voldgiftsretten og regulering af dennes funktion mv., herunder fremlæggelse af CV, uafhængighedserklæring og fortrolighedserklæring samt aftale om evt. separat aflønning. Hvis DIA-sag iagttagelse af § 30 i Regler for behandling af voldgiftssager.
· Regulering af en eventuel opdeling af sagen og høringsproces forud for beslutning herom samt overvejelser om separat omkostningsfastsættelse ved eventuel opdeling.  
· Behov for regulering af supplerende vidneerklæringer ("replik" og "duplik").
· Oversættelse af fremlagte dokumenter på et andet sprog end dansk (eller engelsk). Aftale om at autoriseret translatøroversættelse ikke er nødvendigt, medmindre der er uenighed om oversættelsen. 
· Behov for tolkning af afhøringer på et andet sprog end dansk eller engelsk.
· Optagelse af (dele af) den mundtlige forhandling, evt. således at lydfil - med respekt af GDPR - transskriberes og udskrifter deles med parternes advokater. Evt. aftale om omkostninger forbundet hermed.
· Behov for regulering af evt. Post-Hearing Briefs.
· Behov for oplysning om evt. tredjepartsfinansiering.
· Behov for regulering af forhold vedr. cybersikkerhed og sikker kommunikation.
· Behov for regulering af voldgiftsdommernes erstatningsansvar/immunitet. 
· Behov for regulering af pligt til at opbevare/slette/makulere sagsrelateret materiale.
· Brug af AI.
· [   ]


